《题诘溪郁振公梅花草堂二首 其一》
明代·程嘉燧

竹寒沙碧堂成处，移得官梅绕屋栽。未到花时留客坐，恰当人日寄诗来。

出郊路熟香偏早，傍舍春生水正回。湖畔垂垂天欲雪，乡愁驿信两相催。

作者简介：程嘉燧（1565～1643）明代书画家、诗人。字孟阳，号松圆、偈庵，又号松圆老人、松圆道人、偈庵居士、偈庵老人、偈庵道人。晚年皈依佛教，释名海能。南直隶徽州府休宁县（今安徽休宁）人，应试无所得，侨居嘉定，折节读书，工诗善画，通晓音律，与同里娄坚、唐时升，并称“练川三老”。谢三宾合三人及李流芳诗文，刻为《嘉定四先生集》，有《浪淘集》。